Табела 5.2. Спецификација предмета 
	Студијски програм: Економија и менаџмент

	Назив предмета: Стратегијски финансијски менаџмент

	Наставник/наставници: др Ксенија Денчић-Михајлов, др Јелена З. Станковић

	Статус предмета: Изборни

	Број ЕСПБ: 6

	Услов: 

	Циљ предмета

Предмет Стратегијски финансијски менаџмент је осмишљен као виши ниво наставе из области пословних финансија који студентима треба да пружи разумевање узрочно последичних релација између корпоративне стратегије, финасијске стратегије и политике, захтева за одрживим развојем и процеса креирања вредности за власнике предузећа. Проблеми из области стратегијског финансијског менаџмента разматрају се кроз:
 • анализу конвергенције између корпоративних и финансијских циљева, a у условима постојања захтева за одрживим развојем и потреба / ризиком примене дигиталних технологија,
 • идентификацију и решавање проблема који се јављају у процесу вредновања у инвестиционом одлучивању,
 • анализу везе између ризика и приноса појединачних инвестиција и портфолиа инвестиција, 
• идентификацију и анализу пројеката који доприносе креирању вредности за акционаре интегрисањем димензије тржишта и управљања одрживим развојем у процес доношења инвестиционих одлука,
 • анализу доношења одлука о дивидендама,
 • анализу система корпоративног управљања и контроле, мерења и евалуације финансијских перформанси и перформанси одрживог развоја,
 • финансијску анализу наступа на међународном тржишту као стратегијски избор предузећа.

	Исход предмета 

Студенти ће добити знања о пракси, процедурама и алатима на финансијском тржишту који су прилагођени у циљу интегрисања захтева за одрживим развојем и остварења финансијских перформанси, како са становишта остварења интереса како инвеститора, тако и друштвене заједнице у целини. По завршетку наставе студенти ће бити у стању да боље разумеју како тржиштe реагујe на новe стандардe одрживог финансирања и инвестирања. Осим тога, студенти ће бити у стању да развију и инкорпорирају модел финансијске анализе одрживости у процес оцене инвестиционих пројеката, а на бази: 
· разумевања стратегијског значаја финансијског менаџмента у новим условима пословања корпоративног предузећа (развој дигиталних технологија, климатске промене, глобална миграциона кретања и сл.), 
· стечених знача о утицају изабране дивидендне политике на вредност предузећа; 
· стечених знања о доношењу одлука о финансирању и компоновању структуре капитала, 
· овладавања вештином доношења одлука о међународном финансијском пословању.

	Садржај предмета

Теоријска настава

I Глобално пословно окружење, стратегија одрживог развоја и стратегијски финансијски менаџмент 

II Концепт вредности у стратегијском финансијском менаџменту 

III Финансијске стратегије и креирање вредности за акционаре у условима дигитализације и захтева за одрживим развојем 

IV Одрживе инвестиције и друштвено одговорно инвестирање 

V Доношење одлука о дивиденди и импликације на одрживи развој 

VI Доношење одлуке о финансирању и импликације на одрживи развој 

VII Интеграција финансијских и ESG перформанси и мерење вредности
Практична настава 

Дискусија о ефектима примене концепта одрживог развоја у управљању инвестицијама (предавање експерата по позиву), анализа утицаја дивидендне политике на повећање богатства власника (студија случаја), анализа финансијских инструмената за финансирање одрживог развоја (дискусија), утврђивање корелисаности између индикаотра финансијске стабилности и индикатора одрживог развоја.

	Број часова  активне наставе 
	Теоријска настава: 2
	Практична настава: 2

	Методе извођења наставе

Излагање професора, студије случаја, Moodle платформа, анализа актуелних кретања на тржишту капитала, примена софтверских пакета за оцену инвестиционих улагања

	Оцена  знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	10
	писмени испит
	50

	колоквијум-и
	30
	усмени испт
	

	семинар-и
	10
	
	


